CELEX: 32016R0873
Language: bg
Date: 2016-06-01 00:00:00
Title: Регламент за изпълнение (ЕС) 2016/873 на Комисията от 1 юни 2016 година за изменение на Регламент (ЕО) № 690/2008 относно признаване на защитени зони в Общността, изложени на специфични фитосанитарни рискове

2.6.2016   
            
            
               BG
            
            
               Официален вестник на Европейския съюз
            
            
               L 145/10
            
         РЕГЛАМЕНТ ЗА ИЗПЪЛНЕНИЕ (ЕС) 2016/873 НА КОМИСИЯТА
   от 1 юни 2016 година
   за изменение на Регламент (ЕО) № 690/2008 относно признаване на защитени зони в Общността, изложени на специфични фитосанитарни рискове
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 2, параграф 1, буква з) от нея,
   като взе предвид исканията, представени от Финландия, Гърция, Ирландия, Италия, Малта, Португалия, Словакия, Испания и Обединеното кралство,
   като има предвид, че:
   
               (1)
            
            
               С Регламент (ЕО) № 690/2008/ЕО на Комисията (2) някои държави членки и определени области в държави членки бяха признати за защитени зони по отношение на някои вредители. В някои случаи признаването имаше временен характер, за да може съответната държава членка да предостави цялата необходима информация, с която да удостовери отсъствието на въпросните вредители на своя територия или в съответния регион, или за да довърши предприетите мерки по ликвидирането им. Оттогава са настъпили значителни промени във фитосанитарното състояние на определени защитени зони в някои държави членки.
            
         
               (2)
            
            
               Някои общини в регион Ribatejo e Oeste в Португалия бяха признати за защитени зони по отношение на Bemisia tabaci Genn. (европейски популации). Португалия предостави информация, според която понастоящем Bemisia tabaci (европейски популации) е установен в тези общини. Поради това следва тези общини вече да не бъдат признати за защитени зони по отношение на Bemisia tabaci (европейски популации).
            
         
               (3)
            
            
               Територията на Гърция беше призната за защитена зона по отношение на Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer и Ips duplicatus Sahlberg до 30 април 2016 г. Предоставената от Гърция допълнителна информация сочи, че територията на Гърция продължава да бъде свободна от тези вредители. Поради това Гърция следва да бъде призната за защитена зона по отношение на тези вредители без ограничения във времето.
            
         
               (4)
            
            
               Територията на Ирландия и на Обединеното кралство беше призната за защитена зона по отношение на Dryocosmus kuriphilus Yasumatsu до 30 април 2016 г. Предоставената от Ирландия и Обединеното кралство допълнителна информация сочи, че територията им продължава да бъде свободна от този вредител. Поради това Ирландия и Обединеното кралство следва да бъдат признати за защитена зона по отношение на този вредител без ограничения във времето.
            
         
               (5)
            
            
               Територията на Португалия беше призната за защитена зона по отношение на Dryocosmus kuriphilus Yasumatsu до 30 април 2016 г. Португалия предостави информация, според която понастоящем Dryocosmus kuriphilus е установен на нейна територия. Поради това следва Португалия вече да не бъде призната за защитена зона по отношение на Dryocosmus kuriphilus.
            
         
               (6)
            
            
               Португалия поиска територията на Азорските острови да бъде призната за защитена зона по отношение на Globodera pallida (Stone) Behrens и Globodera rostochiensis (Wollenweber) Behrens. Въз основа на проверки, извършени от 2006 г. насам, Португалия предостави доказателства, че тези вредители не се срещат на територията на Азорските острови въпреки благоприятните условия за тяхното установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Азорските острови следва да бъдат признати за защитена зона по отношение на Globodera pallida и Globodera rostochiensis само до 30 април 2018 г.
            
         
               (7)
            
            
               Ирландия, Малта и Обединеното кралство поискаха територията им да бъде призната за защитена зона по отношение на Paysandisia archon (Burmeister). Въз основа на проверки, извършени от 2007 г. насам, Ирландия, Малта и Обединеното кралство предоставиха доказателства, че този вредител не се среща на тяхна територия въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Ирландия, Малта и Обединеното кралство следва да бъдат признати за защитена зона по отношение на Paysandisia archon само до 30 април 2018 г.
            
         
               (8)
            
            
               Ирландия и Обединеното кралство поискаха територията им да бъде призната за защитена зона по отношение на Rhynchophorus ferrugineus (Olivier). Въз основа на проверки, извършени от 2007 г. насам, Ирландия и Обединеното кралство предоставиха доказателства, че този вредител не се среща на тяхна територия въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Ирландия и Обединеното кралство следва да бъдат признати за защитена зона по отношение на Rhynchophorus ferrugineus само до 30 април 2018 г.
            
         
               (9)
            
            
               Португалия поиска територията ѝ да бъде призната за защитена зона по отношение на Rhynchophorus ferrugineus (Olivier). Въз основа на проверки, извършени от 2007 г. насам, Португалия предостави доказателства, че този вредител не се среща на територията на Азорските острови въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Азорските острови следва да бъдат признати за защитена зона по отношение на Rhynchophorus ferrugineus само до 30 април 2018 г.
            
         
               (10)
            
            
               Обединеното кралство поиска територията му да бъде призната за защитена зона по отношение на Thaumetopoea pityocampa Denis & Schiffermüller. Въз основа на проверки, извършени от 2013 г. насам, Обединеното кралство предостави доказателства, че посоченият вредител не се среща на територията му въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Обединеното кралство следва да бъде признато за защитена зона по отношение на Thaumetopoea pityocampa само до 30 април 2018 г.
            
         
               (11)
            
            
               Територията на Ирландия беше призната за защитена зона по отношение на Thaumetopoea processionea L. до 30 април 2016 г. Предоставената от Ирландия допълнителна информация сочи, че територията ѝ продължава да бъде свободна от този вредител. Поради това Ирландия следва да бъде призната за защитена зона по отношение на този вредител без ограничения във времето.
            
         
               (12)
            
            
               Територията на Обединеното кралство, с изключение на някои общини, беше призната за защитена зона по отношение на Thaumetopoea processionea L. до 30 април 2016 г. Обединеното кралство предостави информация, според която понастоящем Thaumetopoea processionea е установен в общините Гилдфорд и Уокинг. Поради това следва тези територии вече да не бъдат признати за част от защитената зона в Обединеното кралство. Същата информация сочи, че останалата част от територията на Обединеното кралство, което бе признато за защитена зона по отношение на Thaumetopoea processionea, продължава да бъде свободна от този вредител. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Обединеното кралство, с изключение на определени общини, сред които Гилдфорд и Уокинг, следва да бъде признато за защитена зона по отношение на Thaumetopoea processionea само до 30 април 2018 г.
            
         
               (13)
            
            
               Обединеното кралство поиска територията му да бъде призната за защитена зона по отношение на Candidatus Phytoplasma ulmi. Въз основа на проверки, извършени от 2013 г. насам, Обединеното кралство предостави доказателства, че посоченият вредител не се среща на територията му въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Обединеното кралство следва да бъде признато за защитена зона по отношение на Candidatus Phytoplasma ulmi само до 30 април 2018 г.
            
         
               (14)
            
            
               Територията на Португалия беше призната за защитена зона по отношение на Curtobacterium flaccumfaciens pv. flaccumfaciens (Hedges) Col. Тъй като производството на семена от Phaseolus vulgaris и Dolichos (съответните растения гостоприемници) на територията на страната е спаднало до пренебрежимо малки количества, Португалия поиска нейният статут на защитена територия по отношение на Curtobacterium flaccumfaciens pv. flaccumfaciens (Hedges) Col. да бъде отменен. Поради това следва Португалия вече да не бъде призната за защитена зона по отношение на Curtobacterium flaccumfaciens pv. flaccumfaciens (Hedges) Col.
            
         
               (15)
            
            
               Испания беше призната за защитена зона по отношение на Erwinia amylovora (Burr.) Winsl., с изключение на определени части от нейната територия. Испания поиска отмяна на статута на защитена зона за автономна област Мадрид поради липса на икономически интерес. Поради това автономна област Мадрид следва вече да не бъде призната за част от защитената зона в Испания по отношение на Erwinia amylovora.
               
            
         
               (16)
            
            
               Освен това Испания предостави информация, според която понастоящем Erwinia amylovora е установен в автономната област Андалусия и в окръзите Сегрия, Ногера, Пла д'Ургел, Гаригес и Ургел в провинция Лейда (автономна област Каталония). Мерките за ликвидиране на посочения вредител, предприети в периода 2013—2015 г., са се оказали неефективни. Поради това автономна област Андалусия и окръзите Сегрия, Ногера, Пла д'Ургел, Гаригес и Ургел в провинция Лейда (автономна област Каталония) следва вече да не бъдат признати за част от защитената зона в Испания по отношение на Erwinia amylovora.
            
         
               (17)
            
            
               Някои части от територията на Италия бяха признати за защитена зона по отношение на Erwinia amylovora (Burr.) Winsl. et al. Италия предостави информация, според която понастоящем Erwinia amylovora е установен в общините Буска, Чентало и Тарантаска в провинция Кунео (Пиемонт). Поради това общините Буска, Чентало и Тарантаска в провинция Кунео (Пиемонт) следва вече да не бъдат признати за част от защитената зона в Италия по отношение на Erwinia amylovora.
            
         
               (18)
            
            
               Територията на Северна Ирландия беше призната за част от защитената зона в Обединеното кралство по отношение на Erwinia amylovora (Burr.) Winsl. et al. Обединеното кралство предостави информация, според която понастоящем Erwinia amylovora е установен на територията на Ballinran Upper, Carrigenagh Upper, Ballinran, и Carrigenagh в графство Даун, както и в избирателен окръг Дънмъри Крос в Белфаст, графство Антрим в Северна Ирландия. Поради това територията на Ballinran Upper, Carrigenagh Upper, Ballinran, и Carrigenagh в графство Даун, както и в избирателен окръг Дънмъри Крос в Белфаст, графство Антрим в Северна Ирландия, следва вече да не бъдат признати за част от защитената зона в Обединеното кралство по отношение на Erwinia amylovora.
            
         
               (19)
            
            
               Някои части от територията на Италия бяха признати за защитена зона по отношение на Erwinia amylovora (Burr.) Winsl. et al. до 30 април 2016 г. Италия предостави информация, според която понастоящем Erwinia amylovora е установен в провинции Милано и Варезе в Ломбардия. Поради това тези провинции следва вече да не бъдат признати за част от защитената зона в Италия. Според същата информация останалата част от територията на Италия, която беше призната за защитена зона по отношение на Erwinia amylovora до 30 април 2016 г., продължава да бъде свободна от този вредител. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Италия, с изключение на определени провинции, сред които Милано и Варезе в Ломбардия, следва да бъде призната за защитена зона по отношение на Erwinia amylovora само до 30 април 2018 г.
            
         
               (20)
            
            
               Територията на Словакия, с изключение на някои общини в някои окръзи, беше призната за защитена зона по отношение на Erwinia amylovora (Burr.) Winsl. et al. до 30 април 2016 г. Словакия предостави информация, според която понастоящем Erwinia amylovora е установен на цялата територия на окръг Дунайска Стреда. Според същата информация останалата част от територията на Словакия, която беше призната за защитена зона по отношение на Erwinia amylovora до 30 април 2016 г., продължава да бъде свободна от този вредител. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Словакия, с изключение на определени провинции, сред които окръг Дунайска Стреда, следва да бъде призната за защитена зона по отношение на Erwinia amylovora само до 30 април 2018 г.
            
         
               (21)
            
            
               Обединеното кралство поиска територията му да бъде призната за защитена зона по отношение на Xanthomonas arboricola pv. pruni (Smith) Vauterin et al. Въз основа на проверките, извършени от 2013 г. насам, Обединеното кралство предостави доказателства, че посоченият вредител е ликвидиран или е в процес на ликвидиране в частите от територията на страната, където е имало такива огнища, както и че вредителят не се среща в останалата част от страната въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Обединеното кралство следва да бъде признато за защитена зона по отношение на Xanthomonas arboricola pv. pruni само до 30 април 2018 г.
            
         
               (22)
            
            
               Ирландия поиска територията ѝ да бъде призната за защитена зона по отношение на Ceratocystis platani (J.M. Walter) Engelbr. & T.C. Harr. Въз основа на проверки, извършени от 2013 г. насам, Ирландия предостави доказателства, че посоченият вредител не се среща на нейната територията въпреки благоприятните условия за неговото установяване там. Необходимо е обаче да бъдат извършени допълнителни проверки. Тези проверки следва да бъдат наблюдавани от експерти под ръководството на Комисията. Поради това Ирландия следва да бъде призната за защитена зона по отношение на Ceratocystis platani само до 30 април 2018 г.
            
         
               (23)
            
            
               Територията на Обединеното кралство беше призната за защитена зона по отношение на Ceratocystis platani (J.M. Walter) Engelbr. & T.C. Harr. до 30 април 2016 г. Предоставената от Обединеното кралство допълнителна информация сочи, че неговата територия продължава да бъде свободна от този вредител. Поради това Обединеното кралство следва да бъде признато за защитена зона по отношение на този вредител без ограничения във времето.
            
         
               (24)
            
            
               Територията на остров Ман в Обединеното кралство беше призната за защитена зона по отношение на Cryphonectria parasitica (Murill) Barr до 30 април 2016 г. Предоставената от Обединеното кралство допълнителна информация сочи, че територия на остров Ман продължава да бъде свободна от този вредител. Поради това остров Ман в Обединеното кралство следва да бъде признат за защитена зона по отношение на този вредител без ограничения във времето.
            
         
               (25)
            
            
               Територията на Финландия беше призната за защитена зона по отношение на вируса на петнистото изсъхване по доматите. Финландия предостави информация, според която не е в състояние да предотврати повторната поява на вируса на петнистото изсъхване по доматите на своята територия, и поиска вече да не бъде призната за защитена зона по отношение на този вредител. Поради това следва Финландия вече да не бъде призната за защитена зона по отношение на вируса на петнистото изсъхване по доматите.
            
         
               (26)
            
            
               Цялата територия на Португалия, с изключение на някои области, беше призната за защитена зона по отношение на вируса Citrus tristeza (европейски щамове) Португалия предостави информация, според която понастоящем вирусът Citrus tristeza (европейски щамове) е установен в Одемира, регион Алентежо. Поради това Одемира, регион Алентежо, следва вече да не бъде призната за защитена зона по отношение на вируса Citrus tristeza (европейски щамове).
            
         
               (27)
            
            
               Регионите Апулия и Сардиния в Италия бяха признати за защитена зона по отношение на вируса на златистото пожълтяване на лозата (Grapevine flavescence dorée MLO). Предоставената от Италия допълнителна информация сочи, че регионите Апулия и Сардиния продължават да бъдат свободни от този вредител. Поради това Апулия и Сардиния следва да бъдат признати за защитена зона по отношение на този вредител без ограничения във времето.
            
         
               (28)
            
            
               От съображения за яснота цялото приложение към Регламент (ЕО) № 690/2008 следва да бъде заменено.
            
         
               (29)
            
            
               Поради това Регламент (ЕО) № 690/2008 следва да бъде съответно изменен.
            
         
               (30)
            
            
               Тъй като някои области са признати за защитени зони по смисъла на Регламент (ЕО) № 690/2008 до 30 април 2016 г., настоящият регламент следва да се прилага от 1 май 2016 г., за да се гарантира правната приемственост и да не се нарушава нормалният ход на търговията.
            
         
               (31)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 690/2008
   Приложение I към Регламент (ЕО) № 690/2008 се заменя с текста на приложението към настоящия регламент.
   Член 2
   Влизане в сила и прилагане
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 1 май 2016 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 юни 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 169, 10.7.2000 г., стр. 1.
   
      (2)  Регламент (ЕО) № 690/2008 на Комисията от 4 юли 2008 г. относно признаване на защитени зони в Общността, изложени на специфични фитосанитарни рискове (ОВ L 193, 22.7.2008 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ I
            
               Зони в Общността, признати за „защитени зони“ по отношение на вредител или вредители, отбелязани срещу имената им
            
            
                        Вредители
                     
                     
                        Защитени зони: територия на
                     
                  а)   Насекоми, акари и нематоди на всички етапи от тяхното развитие
                     
                  
                        
                                    1.
                                 
                                 
                                    
                                       Anthonomus grandis (Boh.)
                                 
                              
                     
                        Гърция, Испания (Andalusia, Catalonia, Extremadura, Murcia, Valencia)
                     
                  
                        
                                    2.
                                 
                                 
                                    
                                       Bemisia tabaci Genn. (европейски популации)
                                 
                              
                     
                        Ирландия, Португалия (Азорски острови, Beira Interior, Beira Litoral, Entre Douro e Minho и Trás-os-Montes), Финландия, Швеция, Обединено кралство
                     
                  
                        
                                    3.
                                 
                                 
                                    
                                       Cephalcia
                                       lariciphila (Klug.)
                                 
                              
                     
                        Ирландия, Обединено кралство (Северна Ирландия, островите Ман и Джърси)
                     
                  
                        
                                    3.1.
                                 
                                 
                                    
                                       Daktulosphaira vitifoliae (Fitch)
                                 
                              
                     
                        Кипър
                     
                  
                        
                                    4.
                                 
                                 
                                    
                                       Dendroctonus micans Kugelan
                                 
                              
                     
                        Ирландия, Гърция, Обединено кралство (Северна Ирландия, островите Ман и Джърси)
                     
                  
                        
                                    4.1.
                                 
                                 
                                    
                                       Dryocosmus kuriphilus Yasumatsu
                                 
                              
                     
                        Ирландия, Обединено кралство
                     
                  
                        
                                    5.
                                 
                                 
                                    
                                       Gilpinia hercyniae (Hartig)
                                 
                              
                     
                        Ирландия, Гърция, Обединено кралство (Северна Ирландия, островите Ман и Джърси)
                     
                  
                        
                                    6.
                                 
                                 
                                    
                                       Globodera pallida (Stone) Behrens
                                 
                              
                     
                        Латвия, Португалия (Азорски острови — до 30 април 2018 г.), Словения, Словакия, Финландия
                     
                  
                        
                                    6.1.
                                 
                                 
                                    
                                       Globodera rostochiensis (Wollenweber) Behrens
                                 
                              
                     
                        Португалия (Азорски острови — до 30 април 2018 г.)
                     
                  
                        
                                    7.
                                 
                                 
                                    
                                       Gonipterus scutellatus Gyll.
                                 
                              
                     
                        Гърция, Португалия (Азорски острови)
                     
                  
                        
                                    8.
                                 
                                 
                                    
                                       Ips amitinus Eichhof
                                 
                              
                     
                        Ирландия, Гърция, Обединено кралство
                     
                  
                        
                                    9.
                                 
                                 
                                    
                                       Ips cembrae Heer
                                 
                              
                     
                        Ирландия, Гърция, Обединено кралство (Северна Ирландия и остров Ман)
                     
                  
                        
                                    10.
                                 
                                 
                                    
                                       Ips duplicatus Sahlberg
                                 
                              
                     
                        Ирландия, Гърция, Обединено кралство
                     
                  
                        
                                    11.
                                 
                                 
                                    
                                       Ips sexdentatus Bőrner
                                 
                              
                     
                        Ирландия, Кипър, Обединено кралство (Северна Ирландия и остров Ман)
                     
                  
                        
                                    12.
                                 
                                 
                                    
                                       Ips typographus Heer
                                 
                              
                     
                        Ирландия, Обединено кралство
                     
                  
                        
                                    13.
                                 
                                 
                                    
                                       Leptinotarsa decemlineata Say
                                 
                              
                     
                        Ирландия, Испания (Ibiza и Menorca), Кипър, Малта, Португалия (Азорски острови и Мадейра), Финландия (областите Åland, Häme, Kymi, Pirkanmaa, Satakunta, Turku, Uusimaa), Швеция (окръзите Blekinge, Gotland, Halland, Kalmar и Skåne), Обединено кралство
                     
                  
                        
                                    14.
                                 
                                 
                                    
                                       Liriomyza bryoniae (Kaltenbach)
                                 
                              
                     
                        Ирландия, Обединено кралство (Северна Ирландия)
                     
                  
                        
                                    14.1.
                                 
                                 
                                    
                                       Paysandisia archon (Burmeister)
                                 
                              
                     
                        Ирландия (до 30 април 2018 г.), Малта (до 30 април 2018 г.), Обединено кралство (до 30 април 2018 г.)
                     
                  
                        
                                    14.2.
                                 
                                 
                                    
                                       Rhynchophorus ferrugineus (Olivier)
                                 
                              
                     
                        Ирландия (до 30 април 2018 г.), Португалия (Азорски острови — до 30 април 2018 г.), Обединено кралство (до 30 април 2018 г.)
                     
                  
                        
                                    15.
                                 
                                 
                                    
                                       Sternochetus mangiferae Fabricius
                                 
                              
                     
                        Испания (Granada и Malaga), Португалия (Alenteјо, Algavre и Madeira)
                     
                  
                        
                                    15.1.
                                 
                                 
                                    
                                       Thaumetopoea pityocampa Denis & Schiffermüller
                                 
                              
                     
                        Обединено кралство (до 30 април 2018 г.)
                     
                  
                        
                                    16.
                                 
                                 
                                    
                                       Thaumetopoea processionea L.
                                 
                              
                     
                        Ирландия, Обединено кралство (с изключение на местните области Barnet; Brent; Bromley; Camden; City of London; City of Westminster; Croydon; Ealing; Elmbridge District; Epsom и Ewell District; Guildford; Hackney; Hammersmith и Fulham; Haringey; Harrow; Hillingdon; Hounslow; Islington; Kensington и Челси; Kingston upon Thames; Lambeth; Lewisham; Merton; Reading; Richmond Upon Thames; Runnymede District; Slough; South Oxfordshire; Southwark; Spelthorne District; Sutton; Tower Hamlets; Wandsworth West Berkshire и Woking) (до 30 април 2018 г.)
                     
                  б)   Бактерии
                     
                  
                        
                                    01.
                                 
                                 
                                    ‘Candidatus Phytoplasma ulmi’
                                 
                              
                     
                        Обединено кралство (до 30 април 2018 г.)
                     
                  
                        
                                    1.
                                 
                                 
                                    
                                       Curtobacterium flaccumfaciens pv. flaccumfaciens (Hedges) Col.
                                 
                              
                     
                        Гърция, Испания
                     
                  
                        
                                    2.
                                 
                                 
                                    
                                       Erwinia amylovora (Burrill) Winslow et al.
                                    
                                 
                              
                     
                        
                                    —
                                 
                                 
                                    Естония, Испания (с изключение на автономните области Andalucía, Aragón, Castilla-La Mancha, Castilla y León, Extremadura, автономна област Мадрид, Murcia, Navarra и La Rioja, провинция Guipuzкoa (Страна на баските), окръзите (комарки) Garrigues, Noguera, Pla d'Urgell, Segrià и Urgell в провинция Lleida (автономна област Каталония); и общини Alborache и Turís в провинция Valencia и окръзите L'Alt Vinalopó и El Vinalopó Mitjà в провинция Alicante (Comunidad Valenciana), Франция (Корсика), Италия (Abruzzo, Basilicata, Calabria, Campania, Lazio, Liguria, Marche, Molise, Piedmont (с изключение на общините Busca, Centallo и Tarantasca в провинция Cuneo), Сардиния, Сицилия, Тоскана, Umbria, Valle d'Aosta), Латвия, Португалия, Финландия, Обединеното кралство (Северна Ирландия: с изключение на административните единици Ballinran Upper, Carrigenagh Upper, Ballinran, and Carrigenagh в графство Даун и районът на Dunmurry Cross в Белфаст, графство Антрим; Остров Ман; Англо-нормандските острови),
                                 
                              
                                    —
                                 
                                 
                                    и, до 30 април 2018 г., Ирландия (с изключение на Galway city), Италия (Apúlia, Emilia-Romagna (провинции Parma и Piacenza), Lombardia (с изключение на провинции Милано, Mantua, Sondrio и Варезе), Veneto (с изключение на провинции Rovigo и Венеция, общините Barbona, Boara Pisani, Castelbaldo, Masi, Piacenza d'Adige, S. Urbano и Vescovana в провинция Padova и областта, разположена южно от магистрала A4 в провинция Верона), Литва (с изключение на общините Babtai и Kėdainiai (регион Kaunas), Словения (с изключение на регионите Gorenjska, Koroška, Maribor и Notranjska, и общините Lendava и Renče-Vogrsko (южно от магистрала H4), Словакия (с изключение на окръзите Dunajská Streda, Hronovce и Hronské Kľačany (окръг Levice), Dvory nad Žitavou (окръг Nové Zámky), Málinec (окръг Poltár), Hrhov (окръг Rožňava), Veľké Ripňany (окръг Topoľčany), Kazimír, Luhyňa, Malý Horeš, Svätuše and Zatín (окръг Trebišov)
                                 
                              
                  
                        
                                    3.
                                 
                                 
                                    
                                       Xanthomonas arboricola pv. pruni (Smith) Vauterin et al.
                                    
                                 
                              
                     
                        Обединено кралство (до 30 април 2018 г.)
                     
                  в)   Гъби
                     
                  
                        
                                    01.
                                 
                                 
                                    
                                       Ceratocystis platani (J.M.Walter) Engelbr. & T.C.Harr.
                                 
                              
                     
                        Ирландия(до 30 април 2018 г.), Обединено кралство
                     
                  
                        
                                    02.
                                 
                                 
                                    
                                       Cryphonectria parasitica (Murrill) Barr.
                                 
                              
                     
                        Чешка република, Ирландия, Швеция, Обединено кралство
                     
                  
                        
                                    1.
                                 
                                 
                                    
                                       Glomerella gossypii Edgerton
                                 
                              
                     
                        Гърция
                     
                  
                        
                                    2.
                                 
                                 
                                    
                                       Gremmeniella abietina Morelet
                                 
                              
                     
                        Ирландия, Обединено кралство (Северна Ирландия)
                     
                  
                        
                                    3.
                                 
                                 
                                    
                                       Hypoxylon mammatum (Wahlenberg) J. Miller
                                 
                              
                     
                        Ирландия, Обединено кралство (Северна Ирландия)
                     
                  г)   Вируси и вирусоподобни организми
                     
                  
                        
                                    1.
                                 
                                 
                                    Вирус на жилкова некроза по цвеклото
                                 
                              
                     
                        Ирландия, Франция (Бретан), Португалия (Азорски острови), Финландия, Обединено кралство (Северна Ирландия)
                     
                  
                        
                                    2.
                                 
                                 
                                    Вирус на петнистото изсъхване по доматите
                                 
                              
                     
                        Швеция
                     
                  
                        
                                    3.
                                 
                                 
                                    Вирус Citrus tristezа (европейски щамове)
                                 
                              
                     
                        Гърция (с изключение на регионалните единици Argolida и Chania), Малта, Португалия (с изключение на Madeira и Odemira в Alentejo)
                     
                  
                        
                                    4.
                                 
                                 
                                    Златисто пожълтяване на лозата (Grapevine flavescence dorée MLO)
                                 
                              
                     
                        Чешка република, Франция (Alsace, Champagne-Ardenne, Picardie (département de l'Aisne), Ile de France (общини Citry, Nanteuil-sur-Marne и Saâcy-sur-Marne) и Lorraine), Италия (Apúlia, Sardinia и Basilicata)“